stanford-oval/wikipedia huggingface dataset:
Leipomenlammit
Maantietoa

Leipomenlammit ovat kaksi lampea, joista suuremman tiedot ovat mukana tietolaatikossa. Isomman lammen pinta-ala on 0,6 hehtaaria ja se on 200 metriä pitkä ja 50 metriä leveä. Pienemmän lammen pituus on alle 100 metriä ja se on kaivetulla ojalla yhteydessä Etulammiin. Etulammin rantaviivan pituus on 400 metriä ja sen rannat ovat osittain avosuota. Lammet on yhdistetty kaivetulla ojalla ja Etulammilta lähtee Renkajokeen päättyvä 330 metriä pitkä laskuoja. Harjun takana sijaitsee Kiikkara.
Järven ympäristö sisältyy Renkajärvestä Rengon kautta Tunturivuorelle ja siitä edelleen kaakkoon jatkuvaan harjujakson jäätikköjokimuodostumaan. Järvi on ilmeisesti syntynyt harjun reuna-alueella olevaan painaumaan eli suppaan.
Vesistösuhteet

Lammet sijaitsevat Kokemäenjoen vesistössä Vanajan reitin valuma-alueella Hyvikkälänjoen valuma-alueeseen, johon Renkajoen alaosan alue kuuluu. Lampien vedenpinnan korkeudet ovat noin 100,0 metriä mpy. Laskuoja yhtyy Renkajokeen, joka laskee seitsemän kilometrin päässä Haapajärveen.
Leskijärvi

| Leskijärvi |
| --- | --- |
Valtiot:  Suomi
Maakunnat:  Kanta-Häme
Kunnat:  Hämeenlinna
Koordinaatit:  60°51′48″N, 24°10′12″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Hyvikkälänjoen valuma-alue (35.88)
Laskuoja:  oja Raidonjärveen 
Järvinumero:  35.889.1.005
Mittaustietoja
Pinnankorkeus:  120,2 m  
Rantaviiva:  1,875 km  
Pinta-ala:  21,889 ha  
 fiLeskijärvi 
Leskijärvi  on Kanta-Hämeessä Hämeenlinnassa Nummenkylän lähellä sijaitseva järvi.
Maantietoa

Järven pinta-ala on 22 hehtaaria ja se on 650 metriä pitkä ja 500 metriä leveä. Se on muodoltaan lähes pyöreä ja sen rantaviivan pituus on 1,9 kilometriä. Järven rannoille asti on ulottuneet peltomaata, mutta pohjoisessa rannassa on soistuvaa metsämaata ja estelässä hiekkaharjua. Järven lähiympäristössä sijaitsee viisi maatilaa, joiden peltoja sijaitsee järven ympäristössä. Rannoille on rakennettu kuuden vapaa-ajan asunnon rakennuksia. Niille johtaa tiet valtatieltä 10 tai siitä haarautuvilta kyläteiltä.
Vesistösuhteet

Järvi sijaitsee Kokemäenjoen vesistössä Vanajan reitin valuma-alueella Hyvikkälänjoen valuma-alueeseen, johon Ruokojoen valuma-alue kuuluu. Järven vedenpinnan korkeus on 120,2 metriä mpy. Järveen laskee pieniä metsä-
tai pelto-ojia. Yksi ojista on Sotkalammin laskuoja. Sen laskuoja lähtee järven luoteisrannasta ja se laskee 750 metrin päähän Raidonjärveen. Vesi kulkeutuu siitä etenpäin Ruokojokea myöten Lairoon.
Historiaa

Vuoden 1855−1856 Kalmbergin kartastossa järven nimi kirjoitettiin ”Läski järvi”. Silloin järvellä oli kaksi torppaa ja niiden pellot ja niityt. Hämeen härkätie ohitti järven vajaa puolen kilometrin päästä.
Leipolampi (Saarijärvi)

| Leipolampi |
| --- | --- |
Valtiot:  Suomi
Maakunnat:  Keski-Suomi
Kunnat:  Saarijärvi
Koordinaatit:  62°49′53″N, 24°59′03″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Mahlunjärven alue (14.62)
Laskuoja:  oja Multapuroon 
Järvinumero:  14.628.1.006
Mittaustietoja
Pinnankorkeus:  153,8 m  
Pituus:  420 m  
Leveys:  140 m  
Rantaviiva:  0,906 km  
Pinta-ala:  3,754 ha  
Tilavuus:  0.000013 km³ 
Keskisyvyys:  0,35 m  
Suurin syvyys:  1 m  
Saaria:  ei saaria 
 fiLeipolampi 
Leipolampi  on Keski-Suomessa Saarijärvellä  Kalmarin lähellä sijaitseva lampi.
Maantietoa

Lampi on 420 metriä pitkä, 140 metriä leveä, ja sen pinta-ala on 3,8 hehtaaria. Lammella ei ole kartan mukaan saaria. Lammen tilavuudeksi on saatu 13 200 kuutiometriä. Sen keskisyvyys on 0,4 metriä ja suurin syvyys on 1,0 metriä. Sen rantaviivan pituus on 900 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Saarijärven reitin valuma-alueen (14.6) Mahlunjärven alueella (14.62), jonka Saukonpuron valuma-alueeseen (14.628) se kuuluu. Lammen vedenpinnan korkeus on 153,8 metriä mpy.
Swimming Club Rovaniemi

Swimming Club Rovaniemi ry, lyhyesti SCR on rovaniemeläinen uimaseura. Heillä on reilut 250 jäsentä[lähde? ]. Seura on perustettu vuonna 2006 kahden rovaniemeläisen uintiseuran, Napapiirin Uimaseura (NaUs) ja Rovaniemen Uimarit (RoiUi), yhdistymisen tuloksena.
Aiheesta muualla

Seuran kotisivut
Ted Baehr

| Ted Baehr |
| --- | --- |
 Ted Baehr vuonna 2015.
Henkilötiedot
Syntynyt: 1946 (ikä 77–78) New York City
Kansalaisuus:  yhdysvaltalainen
Ammatti:  mediakriitikko
Vanhemmat:  Robert Allen Evelyn Peirce
Millars Robert E. Theodore "Ted" Baehr (s. 1946 New York City) on yhdysvaltalainen mediakriitikko. Baehr toimii Christian Film & Television Commissionin puheenjohtajana sekä Movieguide-lehden kustantajana. Lehti arvioi elokuvia ja muita viihdemuotoja kristillisestä näkökulmasta. Baehr on kristillisten perheystävällisten Hollywood-elokuvien puolestapuhuja. Baehr on palkiittu viidellä Angel Awards-palkinnolla.
Baehr on kirjoittanut lukuisia kirjoja, kuten Culture-Wise Family ja Getting the Word Out. Baehr on toiminut järjestön puheenjohtajana, joka tuotti The Chronicles of Narnia: The Lion, the Witch and the Wardroben. Baehr on ollut vieraileva esiintyjä muun muassa Oprahissa, Hannityssa ja Colmesissa.
Synkmetsä

Synkmetsä
Synkmetsä (engl. Mirkwood) on suuri ja vaarallinen metsä J. R. R. Tolkienin kirjassa Hobitti eli sinne ja takaisin. Synkmetsä mainitaan myös Tolkienin suurteoksessa Taru sormusten herrasta. Hobitissa Synkmetsä on yksi kirjan keskeisistä tapahtumapaikoista. Synkmetsän englanninkielinen nimi perustuu skandinaavisessa mytologiassa mainittuun Myrkviðr-metsään.
Juoni

Synkmetsä on suuri ja mahtava metsä Sumuvuorilta itään, Rhovanionissa, ja siellä asuu haltiakansa, johtajanaan kuningas Thranduil, jonka poika oli Legolas, metsän prinssi. Metsää kutsuttiin aluksi Mahtavaksi Vihermetsäksi, mutta vuonna 1050 Toista Aikaa, kun Sauronin varjo laskeutui sen ylle, se sai nykyisen nimensä Synkmetsä, sindariksi Taur-nu-Fuin tai Taur-e-Ndaedelos. Sauron perusti itselleen linnakkeen, Dol Guldurin, Amon Lancin kukkulalle, ja ajoi kuningas Thranduilin kansoineen pohjoisemmaksi.
Hobitissa Bilbo ja kääpiöt kohtasivat jättiläismäisiä hämähäkkejä, jotka olivat Lukitarin sukua. Seurue joutui yhden hämähäkin pesään, mutta kääpiöt karkasivat, ja haltiat ottivat heidät kiinni. Näiden tapahtumien jälkeen Valkoinen Neuvosto kokoontui Dol Gulduriin, ja Sauron ajettiin takaisin Mordoriin. Pahan varjo väistyi väliaikaisesti Synkmetsän yltä.
Vapauduttuaan Mordorista Klonkku jäi kiinni, ja Aragorn toi sen kuningas Thranduilin luo vangiksi. Klonkku karkasi örkkien tekemässä yllätyshyökkäyksessä ja vaelsi Moriaan.
Kun Sauron tuhottiin Kolmannella Ajalla Synkmetsän taistelussa, pahuus poistui Synkmetsästä, ja sitä alettiin kutsua taas vanhalla nimellään, Eryn Lasgalen, sindariksi Viherlehtien metsä.
Tf

Tf tarkoittaa seuraavia asioita:
Ranskan eteläiset alueet, ISO 3166-1 -koodi TF, valtio tai muu maantieteellinen alue
Malmö Aviation, IATA-koodi TF, lentoyhtiö
terafaradi, tunnus TF, kapasitanssin yksikkö.
Team Fortress
Team Fortress 2
Teknologföreningen Aalto-yliopiston ruotsinkielinen osakunta
Tampere Filharmonia
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Tf”, voi hakea sivunnimihaulla, laajalla sivunnimihaulla tai tekstihaulla.
Tekniikan lisensiaatti

Tekniikan lisensiaatti (TkL, engl. Licentiate of Science (Technology), Lic.Sc. (Tech.)) on teknis-tieteellisen alan  tieteellinen jatkotutkinto. Pohjakoulutuksena on ylempi korkeakoulututkinto, useimmiten diplomi-insinöörin tutkinto. Nykyään lisensiaatintutkinto jätetään kuitenkin usein suorittamatta ja tähdätään maisterintutkinnosta suoraan tohtorintutkintoon. Lisensiaatintutkintoon kuuluvat lisensiaatintyö sekä sitä tukevat syventävät opinnot. Näitä tutkintoon liittyviä maisterintutkinnon jälkeisiä syventäviä opintoja tarvitaan yhtä paljon kuin tohtorintutkintoon (aiemmin noin 60 opintopistettä, vuoden 2013 alusta 40 opintopistettä lähes kaikissa yliopistoissa), joten lisensiaatti voi valmistua tohtoriksi tekemällä vain väitöskirjan. Lisensiaatin tutkinnolla ei kuitenkaan ole selkeätä sijaa Bolognan prosessin mukaisessa tutkintoluokittelussa.
Swiftsure (1573)

| Swiftsure |
| --- | --- |

Aluksen vaiheet
Rakentaja:  Deptfordin telakka
Laskettu vesille:  1573
Poistui palveluskäytöstä:  haaksirikkoutunut 1624
Tekniset tiedot
Uppouma:  333–416 t
Pituus:  22,56 m (köli)
Leveys:  9,14 m
Syväys:  4,57 m
Miehistöä:  200 (1604)
Aseistus
Aseistus:  29 tykkiä
Swiftsure oli Englannin kuninkaallisen laivaston vuonna 1573 vesillelaskettu kaljuuna.
Valmistus

Alus valmistettiin Deptfordin telakalla, missä rakennustöistä vastasi Peter Pett. Se laskettiin vesille 1573.
Palvelus

Alus otettiin palvelukseen 1588 päällikkönään Edward Fenner. Seuraavana vuonna aluksen päällikkönä oli Walter Gore. Vuonna 1590 aluksen päällikkönä oli Edward Wilkinson. Alus kuului Hawkinsin ja Frobisherin laivastoihin. Alus rakennettiin uudelleen 1592, minkä jälkeen se palasi palvelukseen 1596 päällikkönään Sir Robert Crosse. Alus osallistui Cadiziin tehtyyn hyökkäykseen. Vuonna 1597 aluksen päällikkönä oli Sir Gelly Meyrick, jonka alaisuudessa se osallistui Azoreille tehtyyn hyökkäykseen. Vuonna 1599 päällikkönä oli Matthew Bradgate ja alus kuului läntiseen laivueeseen.
George Somers oli 1601 aluksen päällikkönä, kun se oli sijoitettu Irlannin vesille. Seuraavana vuonna päällikkönä oli Sir Amyas Preston aluksen viipyessä Irlannin vesillä. Syyskuusta lokakuuhun aluksen päällikkönä oli Sir William Monson ja joulukuusta alkaen J. Marbury.
Alus rakennettiin toisen kerran uudelleen Deptfordissa, mistä se laskettiin vesille 1607 Speedwelliksi nimettynä. Samalla aluksen luokittelu muutettiin Middling Shipiksi. Alus otettiin palvelukseen elokuussa 1824 päällikkönään John Chudleigh. Se haaksirikkoutui lähellä Vlissingeniä 1. marraskuuta 1624.
Tekniikan historia (lehti)

| Tekniikan historia |
| --- | --- |
Lehtityyppi:  aikakauslehti
Aihealue:  tekniikka, historia
Kustantaja:  Alma Talent Oy
ISSN:  ISSN 2341-8192
Levikki:  6000
Perustettu:  2013
Lakkautettu:  2020
Päätoimittaja:  Harri Junttila
Kotimaa:  Suomi
Sivukoko:  210x297 mm
Ilmestymistiheys:  6 kertaa vuodessa
Kieli:  suomi
Aiheesta muualla
Kotisivu
Tekniikan historia on suomalainen aikakauslehti, aihepiireinään tekniikka, historia, keksijät ja keksinnöt.  Tekniikan historian jakelu oli noin 6 000. Lehdellä oli yksi päätoiminen työntekijä.
Lehti aloitti ilmestymisensä syksyllä 2013. Sinä vuonna julkaistiin kaksi numeroa, ja sen jälkeen joka vuosi kuusi. Yhteensä Tekniikan Historioita ilmestyi 44 numeroa. Lehti lopetettiin vuoden 2020 lopussa.
Teemu Jääskeläinen

| Teemu Jääskeläinen |
| --- | --- |

Henkilötiedot
Syntynyt: 7. kesäkuuta 1983 (ikä 41) Tampere
Kansalaisuus:   Suomi
Jääkiekkoilija
Lempinimi:  Dippi
Pelipaikka:  puolustaja
Maila:  vasen
Pituus:  186 cm
Paino:  95 kg
Seura
Seura:  Herning Blue Fox
Sarja:  ABL
Pelaajaura
Pääsarjaura:  2001–
Aik. seurat:  Ilves (SM-liiga)
NHL-varaus:  205. varaus, 2001 Chicago Blackhawks
Teemu Matias Eemeli Jääskeläinen  (s. 7. kesäkuuta 1983 Tampere) on suomalainen jääkiekkoilija, pelipaikaltaan puolustaja. Hän on Tampereen Ilveksen kasvatti ja pelasi seuran edustusjoukkueessa seitsemän kautta (2001–2008) ennen kuin siirtyi kaudeksi 2008–2009 Tanskaan Herning Blue Foxiin.
Nuorena Jääskeläistä pidettiin lahjakkaana; NHL-seura Chicago Blackhawks varasi hänet vuonna 2001 numerolla 205.  Sittemmin Jääskeläinen ei kuitenkaan ole täyttänyt kaikkia häneen asetettuja odotuksia, vaikka kausi 2006–07 sujuikin hyvin tehoin 6+13=19. Jääskeläisen harjoittelumotivaatiota on moitittu, ja kiekkoanalyytikko Juha Hiitelän mukaan voimakastahtoisempana Teemu Jääskeläinen pelaisi NHL:ssä.
Jääskeläistä pidetään monipuolisena puolustajana, joka hallitsee niin puolustus- kuin hyökkäystehtävätkin. Hän on fyysisesti vahva, mutta toimii pelitilanteissa aika ajoin flegmaattisesti.
Aiheesta muualla

Teemu Jääskeläinen Elite Prospects. Everysport Media Group AB. (englanniksi)
Teemu Jääskeläinen Eurohockey.com. (englanniksi)
Tekniikan kandidaatti

Tekniikan kandidaatti (TkK, engl. Bachelor of Science in Technology, B.Sc. (Tech.)) on teknis-tieteellisen alan alempi korkeakoulututkinto. Tekniikan kandidaatin tutkinto sijoittuu muiden kandidaatin tutkintojen tavoin Bolognan prosessin ensimmäiseen sykliin (Bachelor-taso). Tutkinnon laajuus on yhteensä 180 opintopistettä, sisältäen lopputyönä suoritettavan kandidaatintyön. Valtaosa valmistuvista kandidaateista jatkaa opintojaan diplomi-insinööriksi tai arkkitehdiksi.
Tekniikan alan korkeakoulututkinnot
| --- | --- |
Yliopistotutkinnot:   Tekniikan tohtori  Tekniikan lisensiaatti  Diplomi-insinööri  Arkkitehti  Maisema-arkkitehti  Tekniikan kandidaatti 
Ammattikorkeakoulututkinnot:   Insinööri (ylempi AMK)  Insinööri (AMK)  Rakennusmestari (AMK)  Rakennusarkkitehti (AMK) 
Tekniikan alan opistotutkinnot
Insinööri
Rakennusinsinööri
Rakennusarkkitehti
Teknikko
Rakennusmestari
Tekniikan alan ammatilliset tutkinnot
Automaatioasentaja
Hienomekaanikko
Hitsaaja
Koneistaja
Levyseppähitsaaja
LVI-asentaja
Mikromekaanikko
Puuseppä
Seppä
Sähköasentaja
Valaja
Valumallinvalmistaja
Ted Dicks

Edward "Ted" Dicks (5. toukokuuta 1928 Lontoo – 27. tammikuuta 2012) oli brittiläinen säveltäjä ja televisiokäsikirjoittaja, joka työskenteli opettajana ennen menestyksen saavuttamista West Endin teattereita varten tekemällään musiikilla.
Dicks syntyi Pohjois-Lontoossa postin työntekijä Fred Dicksin ja tämän vaimon Violetin poikana. Hän opiskeli Hornsey College of Artissa ja vietti sitten kaksi vuotta Yhdistyneen kuningaskunnan ilmavoimien (Royal Air Force, RAF) palveluksessa. Tämän jälkeen Dicks pääsi stipendillä Royal College of Artiin, jossa alkoi hänen elinikäinen ystävyytensä tulevan kirjailija Len Deightonin kanssa. Dicks teki maalaustaidetta koko elämänsä ajan ja myi monia töitään, mutta keskittyi silti ensisijaisesti uraansa musiikin alalla. 1950-luvun puolessavälissä opettajana työskennellessään Dicks liittyi pohjoislontoolaiseen amatööriteatteriin, jota varten sävelsi ensimmäisen show'nsa (Let's Go Mad). Sille annettiin uusi nimi Look Who's Here! West Endissä pidettäviä esityksiä varten vuonna 1960.
Dicks teki yhteistyötä Barry Cryerin kanssa muun muassa show'ssa, jossa tähtenä esiintyi Danny La Rue. Läpimurtonsa hän teki aloitettuaan yhteistyön näyttelijä, sanoittaja Myles Rudgen kanssa. Dicks ja Rudge tekivät yhdessä revyyn And Another Thing (1960), jossa esiintyivät Anna Quayle, Lionel Blair, Joyce Blair ja Bernard Cribbins. Vuonna 1962 Top 10 -hiteiksi pääsivät koomiset laulut "The Hole in the Ground" ja "Right Said Fred", jotka tuottaja George Martin tilasi Dicksiltä ja Rudgelta Cribbinsiä varten. Tämän jälkeen kaksikko teki vielä hitin "A Windmill in Old Amsterdam" (1965) Ronnie Hiltonia varten. Dicksin ja Rudgen lauluja levyttivät myös Chaim Topol, Jim Dale, Joan Sims, Petula Clark ja Val Doonican. Vuonna 1966 Dicksin ja Rudgen romanttinen balladi "Other People" julkaistiin Matt Monron hitin "Born Free" B-puolena. Vuonna 1967 Dicks ja Rudge tekivät kappaleita Kenneth Williamsia varten albumiin On Pleasure Bent.
Dicks sävelsi vuonna 1969 uudet laulut, joita käytettiin televisiosarjassa Cribbins. Hän laati myös lasten televisiosarjan Catweazle (1970–1971) teemamusiikin, musiikin elokuvaan Virgin Witch (1972) ja yhdessä Rudgen kanssa teemalaulun elokuvaan Carry On Screaming! (1966). Käsikirjoittamassa hän oli saippuaoopperoita Compact ja Crossroads. Dicksin viimeiseksi yhteistyöksi Rudgen kanssa jäi musikaali Strip, joka tilattiin Coventryn Belgrade Theatreen 1970-luvun alkupuolella, mutta jota ei koskaan esitetty näyttämöllä. Dicks kuoli 83-vuotiaana. Hänellä oli vaimo Liz ja poika Adam.
Aiheesta muualla

Ted Dicks Internet Movie Databasessa. (englanniksi)
Lincolnshire

Lincolnshire
| --- | --- |
Sijainti:  Itä-Midlands (Lincolnshire) Yorkshire ja Humber (N Lincolnshire ja NE Lincolnshire) Englanti Yhdistynyt kuningaskunta
Pääkaupunki:  Lincoln 
Pinta-ala:  6 980 km2  (2016) 
Hallinnolliset osat:  North East Lincolnshire (d) North Lincolnshire (d) Lincolnshire (d) 
Väkiluku:  1 100 000  as.  (2020) 
Asukastiheys:  157  as./km2  (2020)
NUTS:  UKF3, UKF30 
Verkkosivusto:  www.lincolnshire.gov.uk 
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Lincolnshire on hallinnollinen, muodollinen ja historiallinen kreivikunta Itä-Englannissa Pohjanmeren rannalla, Washin ja Humberin välillä. Itä-Midlandsin alueella sijaitsevaan hallinnolliseen kreivikuntaan kuuluu seitsemän hallintopiiriä ja sen keskuksena toimii Lincolnin kaupunki; muodolliseen kreivikuntaan luetaan lisäksi Yorkshire ja Humberin hallinnolliseen alueeseen kuuluvat North East Lincolnshiren ja North Lincolnshiren yhtenäishallintopiirit. Vuonna 2020 muodollisen kreivikunnan alueella arvioitiin elävän noin 1 100 000 ihmistä.
Lincolnshire on merkittävää maatalousaluetta, joka tuottaa viidenneksen Britannian elintarvikkeista. Lincolnshiressä tuotetaan vehnää, ohraa, sokerijuurikasta ja rapsia. Kreivikunnan eteläosissa viljellään myös kaalia, kukkakaalia ja sipulia. Kausityöläiset Portugalista ja Itä-Euroopasta käyvät vuosittain osallistumassa näiden käsityövaltaiseen sadonkorjuuseen.
Hallinto

Lincolnshiren hallinnollisen kreivikunnan valtuusto kokoontuu Lincolnin keskustassa sijaitsevassa kreivikunnantalossa. Vuonna 2017 valitussa kreivikunnanvaltuustossa on 70 valtuutettua, joista 55 kuuluu konservatiivipuolueeseen, 5 työväenpuolueeseen, 1 liberaalidemokraatteihin ja 5 on sitoutumatonta. Kreivikunnan vastuulla ovat muun muassa sosiaali- ja terveyspalvelut, peruskoulutus, tiehuolto ja pelastustoimi, kun taas yksittäiset hallintopiirit vastaavat jätehuollosta, pysäköinnistä, hautauspalveluista ja rakennusluvista alueellaan.
North Lincolnshiren yhtenäishallintopiirin valtuusto kokoontuu Scunthorpen kaupungissa. Vuonna 2017 valitussa piirivaltuustossa on 43 valtuutettua, joista 24 kuuluu konservatiivipuolueeseen, 14 työväenpuolueeseen ja 1 on sitoutumaton. North East Lincolnshiren yhtenäishallintopiirin valtuusto kokoontuu Grimsbyn kaupungissa. Vuonna 2017 valitussa piirivaltuustossa on 42 valtuutettua, joista 23 kuuluu konservatiivipuolueeseen, 14 työväenpuolueeseen ja 4 liberaalidemokraatteihin. Yhtenäishallintopiirit vastaavat alueellaan samoista palveluista kuin Lincolnshiren hallinnollinen kreivikunta ja hallintopiirit muualla kreivikunnassa.
Lordiluutnantti Toby Dennis on edustanut Ison-Britannian kuningatarta Lancashiressä helmikuusta 2015 lähtien.
Hallinto > Osa-alueet

Lincolnshiren muodollinen kreivikunta muodostuu seuraavista yhdeksästä osa-alueesta, joista North East Lincolnshire ja North Lincolnshire toimivat itsenäisesti ja seitsemän muuta hallintopiiriä yhteistyössä kreivikunnan hallinnon kanssa:
Lincolnshiren aluehallinto
1. taso: Hallintopiirit
2. taso: Kunnat
| Hallinnon taso | Hallinnon taso | Väkiluku (2020) | Lähde | Kartalla |
| --- | --- | --- | --- | --- |
| Lincolnshiren kreivikunta: | Lincolnshiren kreivikunta: | 766 000 |  | 1–7 |
|  | Lincolnin kaupunki * | 100 000 |  | 1 |
|  | North Kestevenin hallintopiiri * | 118 000 |  | 2 |
|  | South Kestevenin hallintopiiri * | 143 000 |  | 3 |
|  | South Hollandin hallintopiiri * | 96 000 |  | 4 |
|  | Bostonin kaupunkipiiri * | 71 000 |  | 5 |
|  | East Lindseyn hallintopiiri * | 142 000 |  | 6 |
|  | West Lindseyn hallintopiiri * | 96 000 |  | 7 |
| North Lincolnshiren kaupunkipiiri ** | North Lincolnshiren kaupunkipiiri ** | 173 000 |  | 8 |
| North East Lincolnshiren kaupunkipiiri ** | North East Lincolnshiren kaupunkipiiri ** | 159 000 |  | 9 |
* Hallintopiiri ** Yhtenäishallintopiiri
Hallintopiirit jakaantuvat edelleen 408 kuntaan (civil parish), joilla on omat kunnan- tai kaupunginvaltuustonsa. Kunnat edustavat asukkaitaan paikallishallinnon ylempiin tasoihin nähden, tuottavat paikallisia palveluja ja pyrkivät parantamaan kunnan elintasoa. Ne voivat järjestää asukkailleen esimerkiksi vapaa-ajankeskuksia, puistoja, viljelypalstoja, bussikatoksia, julkisia jäteastioita ja parkkialueita.
Väestö

Vuonna 2020 Lincolnshiren muodollisessa kreivikunnassa oli noin 1 100 000 asukasta ja seuraavat yli 10 000 asukkaan asutuskeskukset:
| Asutuskeskus | Hallinnollinen alue | Väkiluku (2020) | Lähde |
| --- | --- | --- | --- |
| Lincoln | Lincoln | 107 000 |  |
| Grimsby | North East Lincolnshire | 88 000 |  |
| Scunthorpe | North Lincolnshire | 84 000 |  |
| Boston | Boston | 47 000 |  |
| Grantham | South Kesteven | 45 000 |  |
| Cleethorpes | North East Lincolnshire | 38 000 |  |
| Spalding | South Holland | 37 000 |  |
| Skegness | East Lindsey | 26 000 |  |
| Gainsborough | West Lindsey | 23 000 |  |
| Stamford | South Kesteven | 21 000 |  |
| Sleaford | North Kesteven | 19 000 |  |
| Louth | East Lindsey | 18 000 |  |
| North Hykeham | North Kesteven | 18 000 |  |
| Bourne | South Kesteven | 17 000 |  |
| Market Deeping | South Kesteven | 14 000 |  |
| Mablethorpe | East Lindsey | 13 000 |  |
| Barton-upon-Humber | North Lincolnshire | 12 000 |  |
| Immingham | North East Lincolnshire | 11 000 |  |
Tunnukset > Lippu

Lincolnshiren lipussa on kultareunainen punainen risti, jonka keskellä on kultainen lilja. Risti jakaa lipun neljään kenttään, jotka ovat ylävasemmalla ja alaoikealla vihreät sekä yläoikealla ja alavasemmalla siniset. Lilja symboloi Neitsyt Mariaa, joka on Lincolnin kaupungin ja katedraalin suojeluspyhimys. Lilja ja punainen risti on otettu lippuun Lincolnin kaupungin vaakunasta. Vihreä väri symboloi kreivikunnan maaseutuperintöä ja sininen väri sen pitkää rantaviivaa meren kanssa ja yllä kaareutuvaa taivasta. Kultainen väri viittaa sekä kreivikunnan viljapeltoihin että sen asukkaisiin, joista käytetään joskus nimitystä Yellerbellies (’keltavatsat’). Lippu valittiin BBC Radio Lincolnshiren järjestämässä suunnittelukilpailussa, jonka voitti lincolnshireläinen Michelle Andrews. Se otettiin virallisesti käyttöön 24. lokakuuta 2005.
Tunnukset > Kreivikuntapäivä

Lincolnshiren kreivikuntapäivää vietetään lokakuun 1. päivänä vuonna 1536 kreivikunnassa tapahtuneen kapinan muistoksi. Kapina oli osa nimellä Pilgrimage of Grace tunnettua tapahtumasarjaa, jonka aikana katoliset osoittivat mieltään sitä vastaan, että kuningas Henrik VIII syrjäytti paavin Englannin kirkon päämiehenä ja lakkautti luostarilaitoksen.
Tunnukset > Nimikkokukka

Vuonna 2004 Lincolnshiren nimikkokukaksi valittiin metsäorvokki Plantlife International -järjestön pitämässä yleisöäänestyksessä.
Lincolnshiren kreivikunnantalo Lincolnissa.
Ted Ginn, Jr.

| Ted Ginn, Jr>  |
| --- | --- |

Henkilötiedot
Syntynyt: 12. huhtikuuta 1985 (ikä 39) Cleveland, Ohio
Kansalaisuus:   Yhdysvallat
Amerikkalaisen jalkapallon pelaaja
Pituus:  180 cm
Paino:  82 kg
Pelipaikka:  Laitahyökkääjä
Seura
Pelinumero:  19
Seura:  New Orleans Saints
Sarja:  NFL
Pelaajaura
Aik. seurat:  Miami Dolphins San Francisco 49ers Carolina Panthers Arizona Cardinals
NFL-varaus:  9. varaus, 2007 Miami Dolphins
Pääsarjaura:  2007–
Theodore "Ted" Ginn, Jr. (s. 12. huhtikuuta 1985 Cleveland, Ohio) on yhdysvaltalainen amerikkalaisen jalkapallon pelaaja, pelipaikaltaan laitahyökkääjä. Hän pelaa tällä hetkellä NFL-liigan New Orleans Saintsissa.
Yliopistojalkapalloa Ginn pelasi Ohion osavaltionyliopiston joukkueessa.
NFL-ura

Miami Dolphins varasi Ginnin vuoden 2007 NFL:n varaustilaisuuden ensimmäisellä kierroksella, yhdeksäntenä pelaajana. Dolphinsin päätös varata Ginn oli jättiyllätys, kaikkien odottaessa seuran varaavan pelinrakentaja Brady Quinnin. Vaikka Ginn tiedettiin varaustilaisuuden nopeimmaksi pelaajaksi, hänen kiinniottotaitoaan pidettiin vähintään kyseenalaisena.
Ginnin vaikeudet syöttöjen kiinniotossa ovat rajoittaneet hänen ammattilaisuraansa niin Miamissa kuin myöhemmin myös San Francisco 49ersin riveissä, ja hän on pääasiassa pelannut potkunpalauttajana.[lähde? ]
Ted (lentoyhtiö)

Tedin Airbus A320
Ted (IATA: UA, ICAO: UAL, kutsukoodi: UNITED) oli yhdysvaltalaisen United Airlinesin halpalentotytäryhtiö. Se aloitti toimintansa vuonna 2004 ja lopetti toimintansa vuonna 2009.
Ted sai nimensä Unitedin kolmesta viimeisestä kirjaimesta.